**Ministru kabineta noteikumu projekta “Grozījumi Ministru kabineta2015. gada 14. jūlija noteikumos Nr.395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 14. jūlija noteikumos Nr.395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam”” (turpmāk - noteikumu projekts) sagatavots, lai novērstu valsts atbalsta lietas SA.42854 (2015/N) – *Atbalsts energointensīvajiem komersantiem* saskaņošanas ar Eiropas Komisiju (turpmāk – EK) ietvaros konstatētās neatbilstības EK Pamatnostādnēs par valsts atbalstu vides aizsardzībai un enerģētikai 2014.-2020. gadam (ES OV C/200, 28.06.2014)[[1]](#footnote-1) (turpmāk - Pamatnostādnes) ietvertajiem kritērijiem un prasībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2015.gada 14.jūlija sēdes protokola Nr.34 35.§ 4.punktu, tika sagatavots un uzsākts paziņojuma process ar Eiropas Komisiju valsts atbalsta lietas SA.42854 (2015/N) – *Atbalsts energointensīvajiem komersantiem* ietvaros. Eiropas Komisija ar 2015. gada 22. decembra vēstuli informēja, ka attiecīgās lietas pamatotam izvērtējumam ir nepieciešama papildu informācija un skaidrojumi, tostarp lūdzot izvērtēt konkurences kropļošanas riskus starp vienas nozares uzņēmumiem, kuru gada patēriņš ir 10 GWh un mazāk (pašreizējā normatīvā akta redakcija atbalsta saņemšanai nosaka minimālo patēriņa robežu 10 GWh), un nepieciešamības gadījumā tos novērst. Lai novērstu konstatētos riskus, noteikumu projekts paredz:1. Pazemināt elektroenerģijas patēriņa slieksni komersanta vajadzībām vienā pieslēguma vietā no 10 GWh līdz 0,5 GWh.

0,5 GWh patēriņa slieksnis izvēlēts tāpēc, ka pie šāda patēriņa normatīvie akti paredz komersantiem nepieciešamību nodrošināt atbilstību standartam LVS EN ISO 50001:2012 “Energopārvaldības sistēmas. Prasības un lietošanas norādījumi (ISO 50001:2011)” (turpmāk – energopārvaldības standarts). Savukārt, ja patēriņš ir mazāks par 0,5 GWh, energopārvaldības standarts ir jāievieš kā papildu prasība, bet tā ieviešanas un uzturēšanas izmaksas, kā arī zvērināta revidenta pakalpojumu izmaksas būs vienlīdzīgas ar iespējamo saņemtā atbalsta apmēru. Papildus, nenosakot minimālo elektroenerģijas patēriņa slieksni, ievērojami paplašinātos atbalsta pretendentu loks (par aptuveni 100 uzņēmumiem), līdz ar to atbalsta administrēšanai būtu nepieciešams izveidot 3 papildu štata vietas ar kopējām izmaksām 65 000 *euro* gadā (650 *euro* uz vienu atbalstīto uzņēmumu gadā).

|  |  |  |  |  |  |  |
| --- | --- | --- | --- | --- | --- | --- |
|  | **2016** | **2017** | **2018** | **2019** | **2020** | **2021** |
| Atbalsts uzņēmumam, *euro* |  | 5788,50 | 5788,50 | 5788,50 | 5788,50 | 5788,50 |
| Energopārvaldības standarta izmaksas gadā,  *euro* | -2800 | -700 | -700 | -2800 | -700 | -700 |
| Zvērināta revidenta pakalpojuma (sagatavot un apliecināt aprēķinu) izmaksas, *euro* | - | -4000 | -4000 | -4000 | -4000 | -4000 |
| Kopā uzņēmumam, *euro* | -2800 | 1088,50 | 1088,50 | 1088,50 | 1088,50 | 1088,50 |
| NPV (diskontēšanas koeficients – 5 %), *euro* | 93,88 |
| Ekonomikas ministrijas papildu administratīvās izmaksas uz vienu atbalstāmo uzņēmumu, *euro* | - 650 | - 650 | - 650 | - 650 | - 650 | - 650 |
| Kopā, ņemot vērā administratīvās izmaksas, *euro* | -3450 | 439 | 439 | -1662 | 439 | 439 |
| NPV (diskontēšanas koeficients – 5 %), *euro* | -3205,32 |

1. Ņemot vērā ierobežoto valsts budžeta līdzekļu apjomu atbalsta nodrošināšanai (7 milj. *euro* gadā), sašaurināt atbalstāmo nozaru loku.

Atbalstāmo nozaru lokā paredzēts saglabāt nozares ar augstāko elektroietilpību, ņemot vērā to eksportspēju un devumu Latvijas tautsaimniecībā. Atbalstu paredzēts novirzīt šādām nozarēm:* koksnes, koka un korķa izstrādājumu ražošana, izņemot mēbeļu, salmu un pīto izstrādājumu ražošana (NACE 2.red. 16.nodaļa);
* farmaceitisko pamatvielu un farmaceitisko preparātu ražošana (NACE 2.red. 21.nodaļa);
* gumijas un plastmasas izstrādājumu ražošana (NACE 2.red. 22.nodaļa);
* nemetālisko minerālu izstrādājumu ražošana (NACE 2.red. 23.nodaļa);
* metālu ražošana (NACE 2.red. 24.nodaļa);
* elektrisko iekārtu ražošana ( NACE 2.red. 27.nodaļa).

Latvijā komersantiem nepastāv šķēršļu pievienot jebkādu NACE kodu, pat ja faktiski uzņēmums nedarbojas norādītā nozarē. Tiesības uz obligātā iepirkuma komponentes samazinājumu mudinās uzņēmumus pievienot NACE kodus atbilstoši Ministru kabineta 2015. gada 14. jūlija noteikumu Nr.395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam” 1. pielikuma identificētajām nozarēm. Līdz ar to var būtiski paplašināties obligātā iepirkuma komponentes samazinājuma saņēmēju skaits, un tādā veidā tiks pieprasīts krietni lielāks valsts budžeta finansējuma apjoms (kas var pārsniegt 7 milj. EUR/gadā), apdraudot valsts atbalsta programmas darbību.Komersantam atbalsta saņemšanai vienlaicīgi jāizpilda gan nozares, gan patēriņa, gan elektrointensitātes, gan energoefektivitātes kritēriji.1. Noteikt bruto pievienoto vērtību konkrētam komersantam.

Ņemot vērā, ka saistīto uzņēmumu gada pārskati netiek konsolidēti, kā arī to ka ISO 50001 sertifikāts tiek izsniegts katram uzņēmumam atsevišķi, līdz ar to bruto pievienoto vērtību un elektrointensitāti aprēķina konkrētam komersantam. Papildus tam, lai novērstu potenciālo slogu uz valsts budžetu, tiek noteikts, ka samazināta līdzdalība obligātā iepirkuma komponentes maksājumā nav attiecināma uz ārpus Latvijas patērēto elektroenerģijas apjomu.Paredzētie grozījumi nodrošinās atbalsta shēmas atbilstību Pamatnostādnēs noteiktajiem kritērijiem un ir nepieciešami, lai saņemtu Eiropas Komisijas lēmumu par atbalsta pasākuma atbilstību Eiropas Savienības iekšējam tirgum un uzsāktu valsts atbalsta programmas īstenošanu pēc iespējās ātrāk.Par grozījumiem Ministru kabineta 2015. gada 14. jūlija noteikumos Nr.395 “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam” jāziņo Eiropas Komisijai valsts atbalsta lietas SA.42854 (2015/N) – *Atbalsts energointensīvajiem komersantiem* ietvaros. |
| 3. | Projekta izstrādē iesaistītās institūcijas | Nav attiecināms. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Energoietilpīgi apstrādes rūpniecības uzņēmumi, kas darbojas kādā no atbalstāmajām nozarēm (koksnes, koka un korķa izstrādājumu ražošana, izņemot mēbeles; salmu un pīto izstrādājumu ražošana; farmaceitisko pamatvielu un farmaceitisko preparātu ražošana; gumijas un plastmasas izstrādājumu ražošana; nemetālisko minerālu izstrādājumu ražošana; metālu ražošana), ar vidējo gada elektroenerģijas patēriņu vismaz 0,5 GWh apjomā un vienlaicīgi atbilst visiem noteikumu projektā izvirzītajiem kritērijiem. |
| Tiesiskā regulējuma ietekme uz tautsaimniecību un administratīvo slogu | Noteikumu projekts neatstāj ietekmi uz komersantiem noteikto administratīvo slogu.Noteikumu projekts neatstāj ietekmi uz tautsaimniecību, jo, pazeminot elektroenerģijas patēriņa slieksni līdz 0,5 GWh, tiek sašaurināts atbalstāmo nozaru loks, iekļaujoties šim mērķim paredzētajā valsts budžeta finansējuma apjomā. |
| Administratīvo izmaksu monetārs novērtējums | Administratīvo izmaksu novērtējums mērķgrupai, kuru veido juridiskas personas, netiek veikts, jo ar noteikumu projektu nav paredzētas izmaiņas attiecībā uz ikgadējām izmaksām dokumentu sagatavošanai.Savukārt, veicot administratīvo izmaksu novērtējumu valsts pārvaldes institūcijām, var norādīt, ka ar noteikumu projektu tiek paplašināts uzņēmumu loks, kuri var pretendēt uz atbalsta saņemšanu. Līdz ar to Ekonomikas ministrijai būs nepieciešams nodrošināt papildu pienākumu veikšanu saistībā ar komersantu iesniegtās informācijas pārbaudi un administratīva lēmuma pieņemšanu. Pēc Ekonomikas ministrijas prognozēm uz samazinātu līdzdalību izdevumu kompensēšanai publiskajam tirgotājam varētu pieteikties (arī komersanti, kas nekvalificētos visām noteikumu projekta prasībām) provizoriski 100 komersanti. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ministru kabineta noteikumu projekts ievēro Pamatnostādnēs izklāstītos nosacījumus, atbilstoši kuriem atbalstu enerģētikas un vides jomā var uzskatīt par saderīgu ar iekšējo tirgu saskaņā ar Līguma par Eiropas Savienības darbību 107.panta 3.punkta c) apakšpunktam. Atbilstoši Pamatnostādņu 18.punkta j) apakšpunktam atbalsts, ko sniedz, samazinot līdzdalību elektroenerģijas no atjaunojamiem energoresursiem finansēšanā, var būt saderīgs ar iekšējo tirgu atbilstoši Līguma par Eiropas Savienības darbību 107.panta 3.punkta c) apakšpunktam.Ministru kabineta noteikumu projekta 1.punkts atbilst Pamatnostādņu 3.7.2. sadaļā noteiktajiem nosacījumiem.Ministru kabineta noteikumu projekta 2.punkts atbilst Pamatnostādņu 4.pielikuma 2.punktam un 3.zemsvītres atsaucei attiecībā uz elektrointensitātes aprēķināšanu pievienotajā bruto vērtībā.Ministru kabineta noteikumu projekta 3., 4. un 5. punkts atbilst Pamatnostādņu 3.7.2. sadaļā noteiktajiem nosacījumiem attiecībā uz dalībvalstu gribu atbalstīt energointensīvos apstrādes rūpniecības komersantus, nosakot atbalsta saņemšanas kritērijus un paralēli veicinot atjaunojamo energoresursu izmantošanu enerģijas ražošanā.Ministru kabineta noteikumu projekta 6., 7., 8., 9., 10. un 13.punkts atbilst Pamatnostādņu 3.7.2. sadaļā un 4.pielikumā noteiktajiem nosacījumiem par komersanta pievienotās bruto pelņas aprēķināšanu.Ministru kabineta noteikumu projekta 11.punkts atbilst Pamatnostādņu 185.punktam un 3. un 5.pielikumam. Ņemot vērā ierobežotos valsts budžeta finanšu līdzekļus, kā arī, lai nodrošinātu vienas nozares uzņēmumu nediskrimināciju un sabiedrības pozitīvu atbalstu atjaunojamās enerģijas veicināšanai, ir sašaurināts atbalstāmo nozaru saraksts, balstoties uz šo nozaru uzņēmumu pienesumu Latvijas tautsaimniecības attīstībai, eksportspējai un energointensitātei. Eiropas Komisija 2015.gada 14.decembra vēstulē Nr. B2/AC/DB/ad D\*2015/142873 ir norādījusi, ka var tikt izmantoti alternatīvie kritēriji, tai skaitā, atbalstāmo nozaru saraksta samazināšana ar mērķi nodrošināt vienas nozares uzņēmumu savstarpējo nediskrimināciju ierobežotu valsts budžeta līdzekļu situācijā.Ministru kabineta noteikumu projekta 12.punkts atbilst Pamatnostādņu 191.punkta un 4.pielikuma prasībām, nosakot, ka komersants, aprēķinot pievienoto bruto vērtību, balstās tikai un vienīgi uz Latvijā patērēto elektroenerģiju un ieskaita tikai to elektroenerģiju, kas patērēta ražošanas procesā. Šādā veidā tiktu novērsti potenciālie gadījumi, kad komersants pretendē uz samazināto obligātā iepirkuma komponentes līdzdalības maksājumu par ārpus Latvijas Republikas robežām patērēto elektroeneģiju (vai nu kādā Eiropas Savienības dalībvalstī, vai nu kādā trešajā valstī), tādejādi uzliekot papildus slogu Latvijas Republikas valsts budžetam un pārējiem elektroenerģijas gala lietotājiem. |
| 2. | Citas starptautiskās saistības | Nav attiecināms. |
| 3. | Cita informācija | Nav attiecināms. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV, VI sadaļa – projekts šo jomu neskar.*

Ekonomikas ministre D.Reizniece-Ozola

Vīza:

valsts sekretārs R.Beinarovičs

10.02.2016. 17:08

1435

I.Iļjina,

67013095

Inga.Iljina@em.gov.lv

R.Meijers

67013176

Roberts.Meijers@em.gov.lv

A.Timofejeva,

67013227

aija.timofejeva@em.gov.lv

1. Pieejams latviešu valodā Eiropas Komisijas oficiālajā tīmekļa vietnē: (<http://eur-lex.europa.eu/legal-content/LV/TXT/HTML/?uri=CELEX:52014XC0628%2801%29&from=EN>). [↑](#footnote-ref-1)